2020. gada 22. septembrī Rīkojums Nr. 533

Rīgā (prot. Nr. 55 7. §)

**Par Latvijas Republikas pārstāvju grupu Latvijas–Baltkrievijas
Kopējā komisijā valsts robežas jautājumos**

1. Saskaņā ar [2013.](https://likumi.lv/ta/id/268495#p2013) gada [10.](https://likumi.lv/ta/id/268495#p10) aprīlī noslēgtā Latvijas Republikas valdības un Baltkrievijas Republikas valdības līguma par Latvijas–Baltkrievijas valsts robežas režīmu [42.](https://likumi.lv/ta/id/268495#p42) pantu apstiprināt darbam Latvijas–BaltkrievijasKopējā komisijā Latvijas Republikas pārstāvju grupu (turpmāk – pārstāvju grupa) šādā sastāvā:

Pārstāvju grupas vadītājs

O. Gaidamovičs – Valsts robežsardzes Galvenās pārvaldes Bruņojuma, apgādes un tehnisko resursu pārvaldes priekšnieks

Pārstāvju grupas vadītāja vietnieks

O. Jemašovs – Latvijas Republikas pilnvarotais robežas pārstāvis uz Latvijas Republikas un Baltkrievijas Republikas valsts robežas

Pārstāvju grupas locekļi:

V. Grickovs – Valsts robežsardzes Daugavpils pārvaldes Robežkontroles un imigrācijas kontroles dienesta galvenais inspektors

S. Krilova – Nodrošinājuma valsts aģentūras Īpašumu, bruņojuma un materiālo rezervju departamenta Būvniecības nodaļas projekta vadītāja

A. Krišjānis – Latvijas Ģeotelpiskās informācijas aģentūras Speciālās ģeoinformācijas departamenta Starptautisko projektu nodaļas vecākais kartogrāfijas inženieris

2. Pārstāvju grupas vadītājam ir tiesības pieaicināt darbam grupā ekspertus un tehnisko personālu, kā arī veidot kopīgas un vienpusējas darba grupas nepieciešamo uzdevumu veikšanai.

3. Pārstāvju grupai, ja nepieciešams, sagatavot informāciju par situāciju uz Latvijas Republikas un Baltkrievijas Republikas valsts robežas.

4. Atzīt par spēku zaudējušu Ministru kabineta 2014. gada 27. augusta rīkojumu Nr. 451 "Par Latvijas Republikas pārstāvju grupu Latvijas–Baltkrievijas Kopējā komisijā valsts robežas jautājumos" (Latvijas Vēstnesis, 2014, 169. nr.; 2015, 172. nr.; 2018, 78. nr.).

Ministru prezidents A. K. Kariņš

Iekšlietu ministrs S. Ģirģens